तिवारी कहते हैं कि छह दिनों तक मैं बेहोश रहा. सातवें दिन होश आया. फिर मुझे दिल्ली के लोक नायक हॉस्पीटल रेफर कर दिया गया. इस हॉस्पीटल ने भी आधे घंटे में ही बाहर कर दिया. मेरी हालत काफी बिगड़ गई. अस्पताल के रेफर करने पर भाई मुझे फिर राम मनोहर लोहिया लेकर गया, लेकिन वहां अन्दर भी नहीं जाने दिया गया. फिर हम मजबूरन महरौली के भगवती हॉस्पीटल गए. वहां मुझे खून चढ़ाने की बात कही गई. जहां भाई ने खून खरीदा.